રેશ્મા પટેલ : પૂર્વ PAAS નેતાને હવે ભાજપ સાથે કેમ ફાવતું નથી?\nહાલમાં જ રેશ્મા પટેલે મુખ્ય પ્રધાન વિજય રૂપાણીને લખેલો પત્ર ચર્ચાનો વિષય બન્યો છે. 

આ પત્રમાં તેમણે પાટીદાર અનામત આંદોલન વખતે શહીદ થયેલા લોકોના પરિવારજનો અને બિન-અનામત વર્ગ માટેના આયોગ મુદ્દે સરકાર પર પ્રહારો કર્યા છે. 

ભાજપમાં જોડાયા બાદ સરકાર અને પક્ષનાં વખાણ કરતા રેશ્મા પટેલ અચાનક આવી રીતે વિરોધ કરતાં કેમ થઈ ગયાં? 

આ પહેલાં પણ રેશ્મા પટેલ ભાજપના મહિલા સંમેલન વખતે ચર્ચામાં આવ્યાં હતાં, એ સમયે તેમને આ સંમેલનમાં આમંત્રણ આપવામાં આવ્યું ન હતું. 

તો એવું તે શું થયું કે માત્ર સવા વર્ષ પહેલાં સારો લાગેલો ભાજપ પક્ષ હવે રેશ્મા પટેલને લોકોની માગણીઓ પૂર્ણ કરતો દેખાતો નથી?  

તમે આ વાંચ્યું કે નહીં?

ભાજપમાં જ રહીને ભાજપનો વિરોધ  

બીબીસી ગુજરાતી સાથે વાત કરતાં રેશ્મા પટેલ કહે છે, "ભાજપ સાથે જોડાયાં તે સમયે ગુજરાત સરકાર સાથે સમાજના આગેવાનો અને સંસ્થાઓ વચ્ચે એક મિટિંગ યોજાઈ હતી."  

"જેમાં ગુજરાત સરકારે સમાજની માગણીઓ સંતોષવાની વાત કરી હતી." 

"સવા વર્ષ કરતાં વધારે સમય વીતી ગયો છે, પણ ભાજપ માગણીઓ પૂરી કરવામાં ખરો ઊતર્યો નથી." 

"જે ઉદ્દેશથી અમે ભાજપ સાથે જોડાયાં હતાં તે ઉદ્દેશ પૂરો થતો જોવા મળ્યો નથી એટલે અમે અવાજ ઉઠાવ્યો છે."

રેશ્મા ઉમેરે છે, "ભાજપ જુઠ્ઠાણાની રાજનીતિ કરે છે જેને હું ભાજપમાં રહીને ઉઘાડાં પાડીશ અને તેના વિરુદ્ધ અવાજ ઉઠાવીશ."

રેશ્મા પટેલનું કહેવું છે કે જ્યારે અમારી સામે ભાજપ વિકાસવાદની અને રાષ્ટ્રવાદની વાત કરીને વિનાશનું રાજકારણ કરે તો ભાજપના કાર્યકર્તા તરીકે તેને સાખી શકાય તેમ નથી.

રેશ્મા પટેલની સાથે વધુ એક PAAS (પાટીદાર અનામત આંદોલન સમિતિ) નેતા વરુણ પટેલ પણ ભાજપમાં જોડાયા હતા. 

રેશ્માના આરોપો મામલે વરુણ પટેલે બીબીસી ગુજરાતીને જણાવ્યું, "ભાજપ સાથે જોડાયા બાદ કેટલાંક સારાં પરિણામો સામે આવ્યાં છે." 

"EBC મળ્યું, કેસ રદ કરાયા, બિન અનામત વર્ગના આયોગની રચના થઈ, વગેરે."

"એ વાત સાચી છે કે હજુ કેટલીક માગણીઓ છે પૂરી થઈ નથી, જેના અંગે ભાજપ સાથે વાત કરીને તેનો ઉકેલ લાવવામાં આવશે."

રેશ્મા પટેલના આરોપો અંગે જ્યારે ભાજપના નેતાઓ સાથે બીબીસી ગુજરાતીએ વાત કરવાનો પ્રયાસ કર્યો તો તેમણે કોઈ પ્રકારનું નિવેદન આપવાથી ઇન્કાર કર્યો હતો.

સમાજ માટે રાજકારણમાં જોડાવવું જરુરી છે?

રેશ્મા પટેલને જ્યારે સવાલ કરવામાં આવ્યો કે શું સમાજ માટે લડવા કોઈ પાર્ટી સાથે જોડાવવું જરૂરી છે? 

તેમણે કહ્યું, "અમે પાર્ટીમાં પક્ષ માટે...\n\ntl;dr:
પાટીદાર અનામત આંદોલન વખતે સરકારના વિરોધમાં આગળ પડતો ભાગ ભજવ્યા બાદ ભાજપમાં જોડાઈ જનારાં રેશ્મા પટેલ હવે આ જ સરકાર અને ભાજપ સામે રોષ ઠાલવી રહ્યાં છે.